हिमाचल प्रदेश के मनाली के रास्ते में जिला मंडी में मुलाकात के दौरान सागर ने बताया कि कुछ साल पहले उन्होंने एक शहीद सैनिक के परिवार के बारे में पढ़ा और जाना कि वह परिवार किस तरह आर्थिक कठिनाइयों का सामना कर रहा था। उस रिपोर्ट को पढऩे के बाद उन्होंने शहीद सैनिकों के परिवारों की आर्थिक मदद के लिए फंड जुटाने का अभियान शुरु करने का फैसला किया. उन्होंने एक एनजीओ-गैर सरकारी सेवा संस्था शुरु की। सागर का दावा है कि पिछले कुछ साल के दौरान उनकी संस्था शहीद सैनिकों के परिवारों की मदद के लिए एक करोड़ छियालीस लाख रुपए वितरित कर चुके हैं।